b'\n_START_ARTICLE_\nUncovered\n_START_SECTION_\nTurinys\n_START_PARAGRAPH_\nRestaurator\xc4\x97 Julija, kuriai buvo patik\xc4\x97tas paveikslo \xe2\x80\x9e\xc5\xbdaidimas \xc5\xa1achmatais\xe2\x80\x9c i\xc5\xa1 priva\xc4\x8dios kolekcijos atnaujinimas, aptinka, kad \xc5\xa1iame po da\xc5\xbe\xc5\xb3 sluoksniu slepiasi keistas u\xc5\xbera\xc5\xa1as lotyn\xc5\xb3 kalba \xe2\x80\x9eKas nu\xc5\xbeud\xc4\x97 riter\xc4\xaf?\xe2\x80\x9c Kartu su savo vir\xc5\xa1ininke Men\xc4\x8du ji kreipiasi patarimo paveiksl\xc5\xb3 ekspert\xc4\x85 Alvaro, kuris anks\xc4\x8diau buvo jos mokytojas ir meilu\xc5\xbeis. Tuo labai nepatenkintas Julijos d\xc4\x97d\xc4\x97 Sezaras, bijantis, kad \xc5\xa1ios ry\xc5\xa1ys su Alvaro gali v\xc4\x97l atsinaujinti._NEWLINE_Paveikslo \xc5\xa1eimininkas, ligotas donas Manuelis papasakoja jai apie paveiksle pavaizduotus \xc5\xbemones ir Julija nusprend\xc5\xbeia, kad pateikto klausimo atsakymas gali slyp\xc4\x97ti pa\xc4\x8dioje \xc5\xa1achmat\xc5\xb3 partijoje, nes kai kurie jame pavaizduoti \xc5\xbemon\xc4\x97s i\xc5\xa1 ties\xc5\xb3 buvo nu\xc5\xbeudyti. Kartu su Sezaru ji susipa\xc5\xbe\xc4\xafsta su jaunu plev\xc4\x97sa Dominyku, puikiai \xc5\xbeaid\xc5\xbeian\xc4\x8diu \xc5\xa1achmatais, ir Men\xc4\x8du sutinka j\xc4\xaf pasamdyti tam, kad Dominykas atkurt\xc5\xb3 \xc5\xa1achmat\xc5\xb3 partij\xc4\x85 nuo prad\xc5\xbei\xc5\xb3._NEWLINE_Tai, kas prad\xc5\xbeioje atrod\xc4\x97 kaip keli\xc5\xb3 \xc5\xa1imtme\xc4\x8di\xc5\xb3 m\xc4\xafsl\xc4\x97, staiga tampa pavojingu \xc5\xbeaidimu: mir\xc5\xa1ta Alvaro, v\xc4\x97liau\xc2\xa0\xe2\x80\x93 paveikslo \xc5\xa1eimininkas Manuelis. Julija su\xc5\xbeino, kad jos d\xc4\x97d\xc4\x97 Sezaras yra Manuelio brolis, kurie nebendravo daugiau kaip 40 met\xc5\xb3. Dominykas, bandanti \xc4\xafvairius \xc4\x97jimus, \xc4\xafsp\xc4\x97ja saugotis juodosios karalien\xc4\x97s, \xc4\xaftardamas, kad pagrindinis tikslas yra baltoji karalien\xc4\x97\xc2\xa0\xe2\x80\x93 Julija, prie kurios dur\xc5\xb3 po kiekvienos mirties ka\xc5\xbekas palieka vien\xc4\x85 i\xc5\xa1 fig\xc5\xabr\xc5\xb3._NEWLINE_Po to, kai Julijos namuose aptinkama negyva Men\xc4\x8du, suimamas buv\xc4\x99s jos meilu\xc5\xbeis Maksas. Dominykas negali suprasti, kod\xc4\x97l mir\xc4\x97 Men\xc4\x8du, kuriai partijoje buvo tek\xc4\x99s p\xc4\x97stininko vaidmuo. Kartu su Julija jis vyksta \xc4\xaf buvusius Manuelio namus, kuriuose dabar \xc5\xa1eimininkauja jo giminait\xc4\x97 Lola, manydama, kad \xc5\xa1i ir yra juodoji karalien\xc4\x97, ta\xc4\x8diau \xc4\x8dia paai\xc5\xa1k\xc4\x97ja, kad jie klydo\xe2\x80\xa6'